Pantai Air Tawar

Pantai Air Tawar merupakan sebuah pantai peranginan yang terletak dalam daerah Besut, Terengganu. Pantai ini menjadi tumpuan warga tempatan dan pelancong luar bagi aktiviti rekreasi, mandi-manda serta perkelahan terutamanya pada hari cuti dan hujung minggu. Pekan terdekat dengan Pantai Air Tawar ialah Pekan Kuala Besut, di mana ia merupakan pusat hentian bagi para pelancong luar khususnya mereka yang mahu ke Pulau Perhentian.

Tarikan 
Kawasan pantai yang bersih dan air yang jernih serta cetek merupakan antara tarikan utama yang terdapat di Pantai Air Tawar. Pada musim-musim tertentu pantai ini dijadikan lokasi penganjuran acara kebudayaan seperti pameran daripada pelbagai agensi dan jualan. Terdapat beberapa chalet dan tempat penginapan di kawasan pantai ini bagi pengunjung dari luar kawasan.

Kemudahan 
Terdapat fasiliti mencukupi yang disediakan oleh Majlis Daerah Besut untuk pengunjung Pantai Air Tawar. Antaranya ialah:

 Tandas awam
 Kiosk kedai makan
 Taman Permainan
 Trek Jogging
 Pentas Rebana (Pentas Persembahan)

Rujukan